מחנה בזק

מחנה בֶּזֶק היה מחנה צבאי של צה"ל בעמק זבאבדה בצפון השומרון, בין הכפרים א-זבאבדה וקבאטיה. בקרבת המחנה נמצאת צומת מחנה בזק, בין כביש 6010 לכביש 588. המחנה שימש כבסיס אימון חטיבתי של חטיבת גולני משנת 1975 עד שנת 2000.

הבסיס שכן במרחק של מספר קילומטרים מח'רבת אִבּזיק, המזוהה עם העיר המקראית בזק, ונקרא על שמה. הוא עצמו שכן בצמוד לח'רבת ענחום. בנוסף, נקרא הבסיס על שם משה (מוסה) קליין.

הטירונים הגיעו לבסיס באוטובוס מאורגן מעפולה, דרך מעבר גלבוע, כביש 60 וכביש 6010.

היסטוריה
עד למלחמת ששת הימים, היו בבסיס כוחות הצבא המלכותי הירדני. במסגרת כיבוש צפון השומרון במלחמה נכבש הבסיס.

בשנת 1975 עבר בסיס האימון החטיבתי של חטיבת גולני, בו התקיימה טירונות בסיסית, ממחנה שרגא למקום. בנובמבר 2000 עבר בא"ח גולני למחנה פלס. המחזור שהתגייס באותו החודש היה האחרון שעשה טירונות במחנה בזק.

ב-8 בינואר 2001 ירו מחבלים לעבר הבסיס. חיילי צה"ל ששהו במקום ירו לעבר מקורות הירי. לא היו נפגעים.

באוקטובר 2002, בעקבות האינתיפאדה השנייה, נטש צה"ל את הבסיסים בזק וסנור (חטיבת הצנחנים) ופוצץ את מבניהם. הבסיס פונה סופית במסגרת תוכנית ההתנתקות ב־2005.

 מפקדים 
מפקדי המחנהשםתקופת כהונההערותיורם גלבוע1975–1976לימים מפקד פיקוד הנח"ליריב חן1976–1977אברהם חידו1977–1978יעקב דביר (בז'ה)1978–1980עובדיה אהרון1980–1981צבי כץ (פוקה)1981–1982ברוך שפיגל1982–1983לימים מפקד החטיבהמשה גבעתי1983–1984לימים מפקד חטיבת יהודהיוסי בירן1984–1985יצחק אברכהןלימים מפקד חטיבת יהודהיאיר נוהלימים סגן הרמטכ"לניצן נוריאל1988–1989לימים ראש החטיבה לקשרי חוץ באמ"ץאילן הררי1989–1991לימים קצין חינוך ראשינמרוד רן1991–1993לימים מפקד חטיבת ביסלמ"חקובי מרום1993–1994לימים מפקד עוצבת חירםאפרים מושקטו1994–1996לימים קצין בדרגת תא"ל בפיקוד העורףיואלי אור1996–1998לימים מפקד חטיבת כרמלייובל בזק1998–2000לימים מפקד חטיבת שומרוןאילן אטיאס2000–2002לימים מפקד חטיבת כרמלי

הערות שוליים

בזק
בזק
קטגוריה:השומרון
קטגוריה:חטיבת גולני